CELEX: 32018D1890
Language: hu
Date: 2018-11-29 00:00:00
Title: A Tanács (EU) 2018/1890 határozata (2018. november 29.) a nemzeti központi bankok külső könyvvizsgálóiról szóló 1999/70/EK határozatnak a De Nederlandsche Bank külső könyvvizsgálója tekintetében történő módosításáról

5.12.2018   
               
               
                  HU
               
               
                  Az Európai Unió Hivatalos Lapja
               
               
                  L 309/3
               
            
         A TANÁCS (EU) 2018/1890 HATÁROZATA
         (2018. november 29.)
         a nemzeti központi bankok külső könyvvizsgálóiról szóló 1999/70/EK határozatnak a De Nederlandsche Bank külső könyvvizsgálója tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló (4.) jegyzőkönyvre és különösen annak 27. cikke első bekezdésére,
         tekintettel az Európai Központi Banknak az Európai Unió Tanácsához intézett, a De Nederlandsche Bank külső könyvvizsgálójáról szóló, 2018. október 19-i ajánlására (EKB/2018/25) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A De Nederlandsche Bank jelenlegi külső könyvvizsgálójának, a Deloitte Accountants B.V.-nek a megbízatása a 2018. pénzügyi év ellenőrzését követően megszűnik. Ezért külső könyvvizsgáló kinevezése szükséges a 2019. pénzügyi évtől.
                  
               
                     (3)
                  
                  
                     A De Nederlandsche Bank a KPMG Accountants N.V.-t választotta külső könyvvizsgálójaként a 2019–2022. pénzügyi évekre, a megbízatásnak a 2025. pénzügyi évig évente történő meghosszabbításának lehetőségével,
                  
               
                     (4)
                  
                  
                     Az EKB Kormányzótanácsa azt ajánlotta, hogy a De Nederlandsche Bank külső könyvvizsgálójaként a KPMG Accountants N.V.-t jelöljék ki a 2019–2022. pénzügyi évekre, a megbízatásnak a 2025. pénzügyi évig évente történő meghosszabbításának lehetőségével,
                  
               
                     (5)
                  
                  
                     Az 1999/70/EK tanácsi határozatot (2) az EKB Kormányzótanácsának ajánlása alapján ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (8) bekezdése helyébe a következő szöveg lép:
            
               
                  „(8)   A Tanács jóváhagyja a KPMG Accountants N.V.-t mint a De Nederlandsche Bank külső könyvvizsgálóját a 2019–2022. pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az EKB a címzettje.
         
         
            Kelt Brüsszelben, 2018. november 29-én.
            
               
                  a Tanács részéről
               
               
                  az elnök
               
               M. SCHRAMBÖCK
            
         
         
            (1)  HL C 394., 2018.10.30., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).